พบแล้วศพนักประดาน้ำ จมเขื่อนรัชชประภา ญาติจุดธูปบอก ตะลึงลอยขึ้นมาเอง 
(เครดิตภาพจากกู้ภัยมูลนิธิกุศลศรัทธาสุราษฎร์ธานี),เจอแล้วศพเด็กหนุ่มนักประดาน้ำ จมเขื่อนรัชชประภา หลังผ่านไป 5 วัน เข้าสู่วันที่ 6 ญาติจุดธูปบอกกล่าว ขอขมาพระแม่คงคา ขอให้ช่วยเปิดทาง ศพลอยขึ้นมาเองตรงจุดที่งมหามาตลอด 5 วัน ส่วนพ่อเฒ่าคนขับเรือยังไม่พบ ,จากอุบัติเหตุเรือท่องเที่ยวชนเรือขนาดเล็กของชาวบ้านที่กำลังลากจูงไม้ไผ่ ภายในอ่างเก็บน้ำเขื่อนรัชชประภา เมื่อวันที่ 23 เม.ย.ที่ผ่านมา เป็นเหตุให้ นายประจิตร สายเสมา อายุ 69 ปี จมน้ำหายไป ส่วนนางประจบ ตาดำ อายุ 67 ปี ภรรยาปลอดภัย แต่เกิดเหตุไม่คาดฝันเมื่อชุดประดำน้ำ นำโดย นายกิตติศักดิ์ บุญมานนท์ หัวหน้าหน่วยกู้ภัย และนักประดาน้ำ 4 คน ดำลงไปค้นหาผู้สูญหาย แต่ทุ่นด้านบนเกิดหลุด ทำให้นักประดาน้ำโผล่ขึ้นจากน้ำขึ้นมาแค่ 3 คน ส่วน นายชยุตม์ ทิพย์ชิต อายุ 21 ปี ได้สูญหายไป(อ่านข่าว ,ยังค้นหาต่อ ร่างสูญหาย เขื่อนรัชชประภา ญาติทำพิธีขอขมาพระแม่คงคา,),ความคืบหน้าเมื่อวันที่ 28 เม.ย. ภายหลังการค้นหาทั้ง 2 ศพที่จมน้ำ เข้าสู่วันที่ 6 ผู้สื่อข่าวรายงานว่า ตั้งแต่เช้าครอบครัวและญาติๆ ได้ร่วมกันจุดธูปขอขมาพระแม่คงคา พร้อมขอให้สิ่งศักดิ์สิทธิ์ช่วยเปิดทางเปิดตา ก่อนที่ชุดค้นหาจะลงไปงมค้นหาต่อ,แต่จู่ๆ ศพของ นายชยุตม์ ทิพย์ชิตหรืองซัน ได้ลอยขึ้นมาบนผิวน้ำเอง ในสภาพยังสวมสุดประดาน้ำ มีถังอากาศติดที่หลัง ร่างกายเริ่มเน่าเปื่อยเพราะจมอยู่ใต้น้ำนานหลายวัน สร้างความแปลกใจให้กับครอบครัวและทีมค้นหา เนื่องจากจุดที่ศพลอยขึ้นมานั้น ตลอดทั้ง 5 วันที่ผ่านมา เจ้าหน้าที่ก็งมค้นหาตรงจุดนี้อยู่แล้ว แต่กลับไม่พบ,จากนั้นเจ้าหน้าที่กู้ภัย และทีมนักประดาน้ำ ได้ช่วยกันนำร่างนายชยุตม์ขึ้นมา ส่วนศพของ นายประจิตร สายเสมา คนขับเรือเล็ก ยังไม่พบ แต่เจ้าหน้าที่ยังไม่ละความพยายาม จะยังคงค้นหาต่อไปจนกว่าจะเจอ,นายวัฒนะ ทิพย์ชิต พ่อของนายชยุตต์ กล่าวว่า ก่อนที่ร่างของลูกชายจะลอยขึ้นมาจากใต้ผิวน้ำนั้น ตนกำลังเตรียมเก็บสัมภาระ เพื่อเดินทางกลับบ้าน เนื่องจากได้มาอยู่เฝ้าในพื้นที่เกิดเหตุเป็นเวลา 6 วันแล้ว และได้เอ่ยขึ้นบอกลูกชายว่า ขึ้นมาได้แล้ว จะได้กลับบ้านกัน หากยังไม่ขึ้นมาพ่อต้องไปธุระก่อนแล้วค่อยกลับมาใหม่ หลังจากนั้นเพียงไม่กี่นาทีร่างลูกชายก็ลอยขึ้นเหนือผิวน้ำบริเวณใกล้กับจุดที่ค้นหา ซึ่งสร้างความประหลาดใจให้กับตนและทุกคนเป็นอย่างมาก ทั้งนี้จะได้นำบุตรชายไปประกอบพิธีกรรมทางศาสนา ตั้งบำเพ็ญกุศล ที่วัดโพธิ์น้อย ต.ตะกุกใต้ อ.วิภาวดี จ.สุราษฎร์ธานี และอยากขอบคุณทุกหน่วยงาน ทุกคนที่ช่วยพาน้องซันกลับบ้านจนสำเร็จ
เจอแล้วศพเด็กหนุ่มนักประดาน้ำ จมเขื่อนรัชชประภา หลังผ่านไป 5 วัน เข้าสู่วันที่ 6 ญาติจุดธูปบอกกล่าว ขอขมาพระแม่คงคา ขอให้ช่วยเปิดทาง ศพลอยขึ้นมาเองตรงจุดที่งมหามาตลอด 5 วัน ส่วนพ่อเฒ่าคนขับเรือยังไม่พบ 
พบศพ,นักประดาน้ำ,ศพลอย,ชยุตม์ ทิพย์ชิต,เขื่อนรัชชประภา,เขี่อนเชี่ยวหลาน,จุดธูปบอก,สุราษฎร์ธานี,ข่าว,ไทยรัฐ,ข่าวทั่วไทย,ข่าวภูมิภาค,ไทยรัฐออนไลน์